CELEX: 32015D2020
Language: da
Date: 2015-10-26 00:00:00
Title: Rådets afgørelse (EU) 2015/2020 af 26. oktober 2015 om delegering til generalsekretæren for Rådet af beføjelsen til at udstede passérsedler til medlemmer af og tjenestemænd og øvrige ansatte i Det Europæiske Råd og Rådet samt til særlige ansøgere i henhold til bilag II til forordning (EU) nr. 1417/2013 og om ophævelse af afgørelse 2005/682/EF, Euratom

12.11.2015   
            
            
               DA
            
            
               Den Europæiske Unions Tidende
            
            
               L 295/42
            
         RÅDETS AFGØRELSE (EU) 2015/2020
   af 26. oktober 2015
   om delegering til generalsekretæren for Rådet af beføjelsen til at udstede passérsedler til medlemmer af og tjenestemænd og øvrige ansatte i Det Europæiske Råd og Rådet samt til særlige ansøgere i henhold til bilag II til forordning (EU) nr. 1417/2013 og om ophævelse af afgørelse 2005/682/EF, Euratom
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 240, stk. 2, andet afsnit,
   under henvisning til protokol nr. 7 vedrørende Den Europæiske Unions privilegier og immuniteter, som er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab, særlig artikel 6, stk. 1, og
   ud fra følgende betragtninger:
   
               (1)
            
            
               I henhold til artikel 235, stk. 4, og artikel 240, stk. 2, første afsnit, i TEUF bistås både Det Europæiske Råd og Rådet for Den Europæiske Union af Generalsekretariatet for Rådet.
            
         
               (2)
            
            
               I henhold til artikel 6, stk. 1, i protokol nr. 7 tilkommer det formanden for Det Europæiske Råd og formanden for Rådet at udstede passérsedler til medlemmer af deres institutioner og til tjenestemænd og øvrige ansatte i deres institutioner i henhold til de betingelser, der er fastsat i vedtægten for tjenestemænd og i ansættelsesvilkårene for de øvrige ansatte i Den Europæiske Union, jf. Rådets forordning (EØF, Euratom, EKSF) nr. 259/68 (1).
            
         
               (3)
            
            
               Rådets forordning (EU) nr. 1417/2013 (2) fastsætter formen, anvendelsesområdet og betingelserne for udstedelse af en passérseddel til medlemmer af Unionens institutioner, Unionens tjenestemænd og øvrige ansatte samt særlige ansøgere, jf. forordningens bilag II.
            
         
               (4)
            
            
               I henhold til artikel 1, stk. 1, i forordning (EU) nr. 1417/2013 kan passérsedlen alene i Unionens interesse undtagelsesvis og i behørigt begrundede tilfælde udstedes til særlige ansøgere, jf. nævnte forordnings bilag II.
            
         
               (5)
            
            
               Formanden for Det Europæiske Råd og formanden for Rådet bør delegere deres respektive beføjelser til generalsekretæren for Rådet.
            
         
               (6)
            
            
               Rådets afgørelse 2005/682/EF, Euratom (3) bør ophæves —
            
         VEDTAGET DENNE AFGØRELSE:
   Artikel 1
   De beføjelser, der i henhold til artikel 6, stk. 1, i protokol nr. 7 er tillagt formanden for Det Europæiske Råd og formanden for Rådet til at udstede passérsedler til medlemmer af deres institutioner, tjenestemænd og øvrige ansatte i Det Europæiske Råd og Rådet samt til særlige ansøgere, jf. bilag II til forordning (EU) nr. 1417/2013, udøves af generalsekretæren for Rådet.
   Generalsekretæren kan delegere disse beføjelser til generaldirektøren for administrationen.
   Artikel 2
   Afgørelse 2005/682/EF, Euratom ophæves.
   Artikel 3
   Denne afgørelse får virkning på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 26. oktober 2015.
      
         
            På Rådets vegne
         
         C. DIESCHBOURG
         
            Formand
         
      
   
   
      (1)  Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen (EFT L 56 af 4.3.1968, s. 1).
   
      (2)  Rådets forordning (EU) nr. 1417/2013 af 17. december 2013 om fastsættelse af formen på de passérsedler, som udstedes af Den Europæiske Union (EUT L 353 af 28.12.2013, s. 26).
   
      (3)  Rådets afgørelse 2005/682/EF, Euratom af 20. september 2005 om delegering af vicegeneralsekretæren af beføjelsen til at udstede passersedler til tjenestemænd i Generalsekretariatet for Rådet (EUT L 258 af 4.10.2005, s. 4).